Рэжысёр напаўняе дзеянне пазнавальнымі замалёўкамі. Тут і знаёмствы з вытворчасцю з абавязковай пробай прадукцыі, і этнаграфічны “калякціў” з хлебам-соллю наперарэз, і леапардавыя сукенкі як сімвал бессэнсоўнага суперніцтва за “сталічную штучку” паміж маладжавай маці і дачкой. Да слова, акцёрскі бой — у адрозненне ад сюжэтнай лініі — без сумневу, выйграе Зоя Белахвосцік, якая сваёй напорыстасцю і разнастайнасцю малюнку ролі пакідае ў ценю гераіню Дзіяны Камінскай.